Var ætlunin að hlera símtöl Jóns Baldvins ? Guðni flytur fyrirlestur sinn í dag . mbl.is / KGA Vera kann að heimild hafi verið fengin fyrir að hlera síma Hannibals Valdimarssonar alþingismanns sumarið 1960 til þess að hlera símtöl sonar hans , Jóns Baldvins , „ sem þá bjó í foreldrahúsum og vann ötullega fyrir hernámsandstæðinga , " sagði Guðni Th. Jóhannesson sagnfræðingur m.a. í fyrirlestri nú í hádeginu . Heimild var fengin fyrir hlerun síma Hannibals vegna ótta stjórnvalda við að andstæðingar samninga við Breta í landhelgisdeilunni myndu efna til óeirða til að trufla störf Alþingis . Samtök herstöðvarandstæðinga höfðu þá verið stofnuð og börðust gegn hvers konar málamiðlun í deilunni við Breta vegna útfærslu landhelginnar í 12 mílur . Guðni sagði að með því að fá heimild til hlerana síma hjá Alþýðusambandinu og forystumönnum sósíalista sumarið 1960 hafi dómsmálayfirvöld verið komin út á hálan ís . Þá hafi ekki verið nærri eins ríkar ástæður til að óttast óeirðir eins og fyrir afgreiðslu Alþingis á NATO aðildinni 30. mars 1949 .